Deg taggara n uḥric-agi, nessaweḍ ad d-nessefhem irwasen s taɛrabt d tefransist, nefka-d laṣel-nsen. Nessaweḍ d aɣen ad d-nekkes seg wammud-nneɣ kra n yirwasen, amur ameqqran deg-sen naɛreḍ ad ten-nseɣti, nufa-asen-d amek i tzemreḍ ad ten-id-tiniḍ s teqbaylit timserreḥt, ɛlaḥsab n wakken i d-tewwi tedmi-nneɣ. Ihi, d agi tzemreḍ ad tfehmeḍ belli, d anadi ixuṣṣen, mačči d ayen tekseb tutlayt n wawalen akked tɣessiwin. Wid yettarun, ttmuqulen kan amek ara ssisehlen timsal i yiman-nsen, awi-d kan ad d-afen awalen s wayes ara d-inin ayen akken bɣan, ur ttxemmimen ara amek ilaq ad t-id-inin akken ur ttḍurrun ara tutlayt.